На основу члана 119. став 1. тачка 1, а у вези с чланом 83. Закона о основама система образовања и васпитања („Службени гласник РС” 88/2017) Школски одбор ОШ „ГОРЊА ВАРОШ у Земуну, на седници одржаноj дана 27.03.2018. године, једногласно (од укупно 9 чланова сви су гласали „за“) је донео

Правилник о правима, обавезама и одговорности ученика у ОШ „ГОРЊА ВАРОШ“ у Земуну

I ОСНОВНА ОДРЕДБА

Члан 1.

Овим Правилником ближе се уређуjу права, обавезе и васпитна, васпитно-дисциплинска и материjална одговорност ученика, врсте лакше повреде обавеза ученика, васпитне мере коjе се изричу ученицима, васпитни, васпитно-дисциплински поступак и поступак за утврђивање материjалне одговорности ученика у складу са Законом основама система образовања и васпитања у даљем тексту: Закон) и другим законима у ОШ „ГОРЊА ВАРОШ у Земуну (у даљем тексту: Школа).

Члан 2.

Организациjа рада Школе омогућава ученику несметано остваривање његових права и испуњавање обавеза у остваривању права на стицање образовања.

У Школи се негуjу односи међусобног разумевања и уважавања личности, ученика, запослених и родитеља, односно других законских заступника.

Запослени имаjу обавезу да своjим радом и укупним понашањем доприносе развиjању позитивне атмосфере у школи.

II ЗАБРАНА ДИСКРИМИНАЦИЈЕ, НАСИЉА, ЗЛОСТАВЉАЊА И ЗАНЕМАРИВАЊА

Члан 3.

У Школи су забрањене дискриминациjа и дискриминаторско поступање, коjим се на непосредан или посредан, отворен или прикривен начин, неоправдано прави разлика или неjеднако поступа, односно врши пропуштање (искључивање, ограничавање или давање првенства), у односу на лице или групе лица, као и на чланове њихових породица или њима блиска лица на отворен или прикривен начин, а коjи се заснива на раси, боjи коже, прецима, држављанству, статусу мигранта, односно расељеног лица, националноj припадности или етничком пореклу, jезику, верским или политичким убеђењима, полу, родном идентитету, сексуалноj ориjентациjи, имовном стању, социjалном и културном пореклу, рођењу, генетским особеностима, здравственом стању, сметњи у развоjу и инвалидитету, брачном и породичном статусу, осуђиваности, старосном добу, изгледу, чланству у политичким, синдикалним и другим организациjама и другим стварним, односно претпостављеним личним своjствима, као и по другим основима утврђеним законом коjим се прописуjе забрана дискриминациjе.

Не сматраjу се дискриминациjом посебне мере уведене ради постизања пуне равноправности, заштите и напретка лица, односно групе лица коjа се налазе у неjеднаком положаjу.

Школа jе дужна да предузме све мере прописане Законом када се посумња или утврди дискриминаторно понашање у Школи.

Члан 4.

У Школи jе забрањено физичко, психичко, социjално, сексуално, дигитално и свако друго насиље, злостављање и занемаривање запосленог, ученика, родитеља односно другог законског заступника или трећег лица у Школи.

Под насиљем и злостављањем подразумева се сваки облик jеданпут учињеног, односно понављаног вербалног или невербалног понашања коjе има за последицу стварно или потенциjално угрожавање здравља, развоjа и достоjанства личности ученика.

Занемаривање и немарно поступање представља пропуштање Школе или запосленог да обезбеди услове за правилан развоj ученика.

Школа jе дужна да одмах поднесе приjаву надлежном органу ако се код ученика примете знаци насиља, злостављања или занемаривања.

Под физичким насиљем, у смислу овог закона, сматра се: физичко кажњавање ученика од стране запосленог, родитеља односно другог законског заступника или трећег лица у Школи; свако понашање коjе може да доведе до стварног или потенциjалног телесног повређивања ученика, или запосленог; насилно понашање запосленог према ученику, као и ученика према другом ученику, или запосленом.

Под психичким насиљем, у смислу овог закона, сматра се понашање коjе доводи до тренутног или траjног угрожавања психичког и емоционалног здравља и достоjанства.

Под социjалним насиљем, у смислу овог закона, сматра се искључивање ученика из групе вршњака и различитих облика активности Школе.

Под сексуалним насиљем и злостављањем, у смислу овог закона, сматра се понашање коjим се ученик сексуално узнемирава, наводи или приморава на учешће у сексуалним активностима коjе не жели, не схвата или за коjе ниjе развоjно дорастао или се користи за проституциjу, порнографиjу и друге облике сексуалне експлоатациjе.

Под дигиталним насиљем и злостављањем, у смислу овог закона, сматра се злоупотреба информационо комуникационих технологиjа коjа може да има за последицу повреду друге личности и угрожавање достоjанства и остваруjе се слањем порука електронском поштом, смс-ом, ммс-ом, путем веб-саjта (web site), четовањем, укључивањем у форуме, социjалне мреже и другим облицима дигиталне комуникациjе.

Школа jе дужна да надлежном органу приjави сваки облик насиља, злостављања и занемаривања у Школи почињен од стране родитеља, односно другог законског заступника или трећег лица у Школи.

Због повреде забране из става 1. овог члана, против родитеља, односно старатеља ученика покреће се прекршаjни, односно кривични поступак.

Протоколом о поступању у установи у одговору на насиље, злостављање и занемаривање прописан jе садржаj и начин спровођења превентивних и интервентних активности, услови и начини за процену ризика, начин заштите од насиља, злостављања и занемаривања и ближи критериjуми за препознавање облика дискриминациjе од стране запосленог, ученика или трећег лица у установи.

О старању над применом Протокола о поступања у установи у одговору на насиље, злостављање и занемаривање, за спровођење превентивних и интервентних активности, као и за утврђивање степена повреде забране задужуjе се одељењски старешина, педагог, психолог и Тим за заштиту од насиља.

Члан 5.

Забрањено jе свако понашање запосленог према ученику, ученика према запосленом; родитеља, односно другог законског заступника или трећег лица према запосленом; запосленог према родитељу, односно другом законском заступнику; ученика према другом ученику, коjим се вређа углед, част или достоjанство.

Директор Школе дужан jе да у року од три дана од дана сазнања за повреду забране из става 1. овог члана предузме одговараjуће активности и мере у оквиру надлежности Школе.

Ближе услове о начинима препознавања понашања коjима се вређа углед, част или достоjанство у Школи, заjеднички прописуjу министар и министар надлежан за људска и мањинска права.

Поступање Школе када се посумња или утврди вређање угледа, части или достоjанства, начине спровођења превентивних и интервентних активности, услове и начине за процену ризика, начине заштите и друга питања од значаjа за заштиту, прописуjе министар.

Члан 6.

У установи jе забрањено страначко организовање и деловање и коришћење простора установе у те сврхе.

III **ПРАВА, ОБАВЕЗЕ И ОДГОВОРНОСТИ УЧЕНИКА**

1.Права ученика

Члан **7.**

Права ученика остваруjу се у складу са потврђеним међународним уговорима, Законом и другим законима.

Школа, односно запослени у Школи дужни су да обезбеде остваривање права ученика у складу са Законом

1) квалитетан образовно-васпитни рад коjи обезбеђуjе остваривање принципа и циљева из члана; 7. и 8. Закона;

2) уважавање личности;

3) подршку за свестрани развоj личности, подршку за посебно исказане таленте и њихову афирмациjу;

4) заштиту од дискриминациjе, насиља, злостављања и занемаривања;

5) благовремену и потпуну информациjу о питањима од значаjа за образовање и васпитање;

6) информациjе о правима и обавезама;

7) учествовање у раду органа Школе, у складу са овим и посебним законом;

8) слободу удруживања у различите групе, клубове и организовање ученичког парламента;

9) jавност и образложење оцене и подношење приговора на оцену и испит;

10) покретање инициjативе за преиспитивање одговорности учесника у образовно-васпитном процесу уколико права из става 2. тач. 1)–9) овог члана нису остварена;

11) заштиту и правично поступање Школе према детету и ученику;

12) стипендиjу, кредит, смештаj и исхрану у дому ученика, у складу са посебним законом;

13) друга права у области образовања и васпитања, у складу са законом.

Ученик, родитељ, односно други законски заступник и ученика може да поднесе писмену приjаву директору Школе у случаjу повреде права из става 2. овог члана или непримереног понашања запослених према ученику, у складу са општим актом Школе, у року од осам дана од дана сазнања о повреди права.

Запослени у Школи дужан jе да одмах по сазнању, а наjкасниjе наредног радног дана, поднесе писмену приjаву директору да jе учињена повреда права ученика.

Директор jе дужан да приjаву из ст. 3. и 4. овог члана размотри и да, уз консултациjу са учеником и родитељем, односно другим законским заступником ученика, као и запосленим одлучи и предузме одговараjуће мере, у року од осам дана од дана приjема приjаве.

2.Заштита права ученика

Члан **8.**

Ученик, родитељ односно други законски заступник детета и ученика, има право да поднесе приjаву Министарству, уколико сматра да су му повређена права утврђена Законом или другим законом, у случаjу:

1) доношења или недоношења одлуке органа установе по поднетоj приjави, приговору или жалби;

2) ако jе повређена забрана из члана 3-6 овог Правилника;

3) повреде права ученика из члана 8. овог Правилника.

Приjаву из става 1. овог члана ученик, његов родитељ односно други законски заступник ученика може поднети у року од осам дана од дана сазнања за повреду своjих права.

Ако оцени да jе приjава из става 1. овог члана основана, Министарство ће у року од осам дана од дана приjема приjаве упозорити установу на уочене неправилности и одредити jоj рок од три дана од упозорења за отклањање уочене неправилности.

Ако установа не поступи по упозорењу из става 3. овог члана, Министарство ће предузети одговараjуће мере, у складу са законом.

3.Приговор на оцењивање, оцену и испит

Члан **9.**

Ученик, његов родитељ, односно други законски заступник има право да поднесе:

1) приговор на оцену из предмета и владања у току школске године;

2) приговор на закључну оцену из предмета и владања на краjу првог и другог полугодишта;

3) приговор на испит.

Приговор на оцену из предмета и владања подноси се директору школе у року од три дана од саопштења оцене.

Приговор на закључну оцену из предмета и владања на краjу првог и другог полугодишта подноси се директору школе у року од три дана од дана добиjања ђачке књижице, односно сведочанства, осим за ученике завршних разреда у року од 24 сата.

Приговор на испит подноси се директору школе, у року од 24 сата од саопштавања оцене на испиту.

Директор школе, у сарадњи са стручним сарадником и одељенским старешином, одлучуjе о приговору из става 1. тачка 1) овог члана у року од три дана, односно у року од 24 сата о приговору из става 1. тач. 2) и 3) овог члана, претходно прибаваљаjући изjаву наставника.

Ако оцени да jе приговор основан и да оцена ниjе jавно саопштена, образложена, односно да оцењивање ниjе у складу са прописима, директор поништава оцену, поjачава педагошко-инструктивни рад са наставником у установи и решењем образуjе комисиjу за проверу знања ученика, преглед и поновно оцењивање писменог или другог рада ученика.

Комисиjа има три члана, од коjих су два стручна за предмет, односно област предмета.

Уколико се утврди да закључна оцена ниjе изведена у складу са прописима, директор поништава и враћа оцену одељењском већу на разматрање и закључивање.

Ако директор у сарадњи са стручним сарадником и одељенским старешином оцени да jе приговор на оцену из владања основан и да оцењивање ниjе у складу са прописима упућуjе одељењском већу на разматрање и поновно одлучивање, уз учешће стручних сарадника.

Ако директор утврди да закључна оцена из предмета ниjе изведена у складу са прописима или jе приговор из других разлога основан, решењем поништава закључну оцену и упућуjе ученика на полагање испита.

Ако утврди да jе оцена на испиту изведена противно прописима, поништиће испит и упутиће ученика на поновно полагање испита. Испит се организуjе у року од три дана од дана подношења приговора.

Уколико Школа нема потребан броj стручних лица за одговараjући предмет, ангажуjе стручно лице из друге школе.

Наставник чиjа оцена jе оспорена или на чиjи jе предлог утврђена закључна оцена, не може да буде члан комисиjе.

Када jе поништен испит директор образуjе нову комисиjу у чиjем саставу не могу да буду чланови комисиjе чиjи jе испит поништен.

Оцена комисиjе jе коначна.

4.Обавезе ученика

Члан **10.**

У остваривању своjих права ученик не сме да угрожава друге у остваривању права.

Ученик има обавезу да:

1) редовно похађа наставу и извршава школске обавезе;

2) поштуjе правила понашања у школи, одлуке директора и органа школе;

3) ради на усваjању знања, вештина и ставова утврђених школским програмом, прати сопствени напредак и извештава о томе наставнике и родитеље, односно друге законске заступнике;

4) не омета извођење наставе и не напушта час без претходног одобрења наставника;

5) поштуjе личност других ученика, наставника и осталих запослених у школи;

6) чува имовину школе и чистоћу и естетски изглед школских просториjа;

7) стара се о очувању животне средине и понаша у складу са правилима еколошке етике.

IV **ОДГОВОРНОСТ РОДИТЕЉА**

Члан **11.**

Родитељ, односно други законски заступник ученика одговоран jе:

1) за упис детета у школу;

2) за редовно похађање наставе;

3) за редовно похађање припремне наставе;

4) да одмах, а наjкасниjе у року од 48 сати од момента наступања спречености ученика да присуствуjе настави о томе обавести школу;

5) да правда изостанке ученика, наjкасниjе у року од осам дана од дана престанка спречености ученика да присуствуjе настави одговараjућом лекарском или другом релевантном документациjом;

6) да на позив Школе узме активно учешће у свим облицима васпитног рада са учеником;

7) за повреду забране из чл. 110–112. Закона учињену од стране ученика;

8) за теже повреде обавезе ученика из члана 83. Закона;

9) да поштуjе правила Школе.

Школа подноси захтев за покретање прекршаjног поступка, односно кривичну приjаву ради утврђивања одговорности родитеља, односно другог законског заступника из разлога прописаних ставом 1. овог члана.

V **ДИСЦИПЛИНСКА ОДГОВОРНОСТ УЧЕНИКА**

Члан **12.**

Према ученику коjи врши повреду правила понашања у школи или не поштуjе одлуке директора и органа школе, неоправдано изостане са наставе пет часова, односно коjи своjим понашањем угрожава друге у остваривању њихових права, Школа ће уз учешће родитеља, односно другог законског заступника, поjачати васпитни рад активностима: у оквиру одељењске заjеднице, стручним радом одељењског старешине, педагога, психолога, посебних тимова, а када jе то неопходно да сарађуjе са одговараjућим установама социjалне, односно здравствене заштите са циљем дефинисања и пружања подршке ученику у вези са променом његовог понашања.

Члан **13.**

Ученик може да одговара само за лакшу повреду обавезе коjа jе у време извршења била утврђена овим Правилником.

Ученик може да одговара само за тежу повреду обавезе, коjа jе у време извршења била прописана Законом о основама система образовања и васпитања или посебним законом и за повреду забране из члана 110-112 истог закона.

VI **ЛАКШЕ ПОВРЕДЕ ОБАВЕЗА И ИЗРИЦАЊЕ ВАСПИТНИХ МЕРА**

Члан 1**4.**

Лакше повреде обавеза ученика су:

1. неоправдано изостаjање са наставе и других облика образовног рада, у току школске године до 25 неоправданих изостанака

2.  учестало закашњавање на часове наставе и других облика образовно-васпитног рада;

3.  самовољно напуштање наставе и других облика образовно-васпитног рада пре завршетка рада;

4.  непридржавање одлука директора, наставника и органа школе;

5.  непридржавање правила понашања у школи, т.j. понашање супротно одредбама Правила о понашању ученика, запослених и родитеља ученика и других општих аката школе и Етичког кодекса;

6.  непристоjно понашање према друговима и другарицама, наставницима и другим радницима Школе;

7.  недолично понашање у Школи или школском дворишту;

8.   не води рачуна о свом понашању и када ниjе у школи;

9. немаран однос према раду, наставним средствима и имовини Школе и предузећа у коjима се обавља пракса;

10. не чува од оштећења и уништења ђачку књижицу, сведочанство и друге jавне исправе коjе школа издаjе;

11. не да на увид ђачку књижицу родитељу, односно старатељу, у коjу се уносе обавештења, успех, васпитно-дисциплинске мере и друго;

12. недисциплиновано понашање на часовима, односно ометање извођења наставе или других облика образовно-васпитног рада;

13. долази у школу и друга места у коjима школа организуjе и спроводи образовно-васпитни процес, неприкладно одевен за наменске активности;

14. не брине о личноj хигиjени и уредности, хигиjени школских и других просториjа у коjима се врши образовно- васпитна делатност;

15. непримерено одевање у Школи и предузећима где се обавља пракса;

16. злоупотреба лекарског оправдања

17. улази у зборницу и друге службене просториjе без позива и одобрења;

18. неоправдано се задржава у ходницима школе за време часа;

19. у своjству редара не припреми средства и услове за наставу, или не обавести наставника о одсуству ученика;

20. у своjству редара не чува предмете, књиге и прибор ученика, или се не стара о хигиjени учионице;

21. у своjству редара не приjави оштећење школске или личне имовине и не приjави пре почетка наставе уочене недостатке наставнику, спремачици или домару школе;

22. коришћење мобилног телефона и коришћење електронских уређаjа и других

  средстава коjима се ремети дисциплина на часу или на другим облицима   образовно-васпитног рада, а коjи не служи за превару у поступку оцењивања;

23 .правдање изостанака по истеку рока од осам дана за њихово правдање,

24. достављање непотпуне и нетачне контакт информациjе или одбиjање да се исти доставе, односно недостављање истих,

25. напуштање дежурства, недолазак на дежурство, односно вршење дежурства у школи супротно Плану мера ради спровођења безбедности и заштите ученика, а коjе не представља тежу повреду обавезе ученика;

26. понашање на начин описан на првом или другом нивоу Правилника о протоколу поступања у установи у одговору на насиље, злостављање или занемаривање.

Васпитне мере

Члан 15.

Васпитне мере изричу се за лакшу повреду обавеза ученика.

Васпитне мере су:

- **Опомена одељенског старешине**,

- **Укор одељенског старешине** и

- **Укор Одељенског већа** на основу изjашњавања наставника коjи остваруjу наставу у одељењу ученика, у складу са Статутом Школе.

Васпитна мера из става 1. овог члана изриче се ученику без вођења васпитно-дисциплинског поступка.

Члан 16.

Опомена одељенског старешине изриче се за лакшу повреду обавеза ученика, као и за

лакшу повреду обавеза ученика због неоправданог изостајања са часова од **4 до 8 часова.**

Опомена се изриче усмено или у писаном облику.

Усмена опомена се изриче непосредно или пред одељенском заједницом.

Писмена опомена се уноси у ђачку књижицу.

Члан 17.

Укор одељенског старешине изриче се за лакшу повреду, поновљену лакшу повреду обавеза ученика утврђену овим Правилником, за коју се изриче мера опомене одељенског старешине, као и за неоправдано изостајање са часова **од 9 до 15 часова.**

Васпитну мера Укор одељенског старешине изриче одељенски старешина на часу одељенске заjеднице и уписуjе jе у ђачку књижицу.

Члан 18.

Укор одељенског већа изриче се ученицима за лакшу повреду обавеза ученика, лакшу повреду обавеза ученика у случају кад је већ изречена опомена или укор одељенског старешине, а те мере нису имале васпитног утицаја на поправљање понашања ученика, као и за неоправдано изостајање са часова од **16 до 25 часoва**.

Васпитну меру укор Одељенског већа изриче Одељенско веће већином гласова свих чланова Одељенског већа на предлог одељенског старешине или било ког члана Одељенског већа.

Васпитна мера укор Одељенског већа уписуjе се у ђачку књижицу.

**Члан 19.**

Поступак за утврђивање чињеничног стања поводом лакше повреде обавезе ученика спроводи одељенски старешина, покреће и води поступак за изрицање васпитних мера.

Одељенски старешина дужан је да ученика усмено саслуша у присуству родитеља, по потреби прикупи и друге доказе ради утврђивања чињеница, односно околности под којима је повреда учињена, као и да прибави мишљење одељенске заједнице пре изрицања мере.

Одељенски старешина је дужан да о учињеној лакшој повреди обавезе ученика и изреченој васпитној мери обавести родитеља, односно другог законског заступника ученика и да уредно води евиденцију о изреченим мерама.

VII **ВАСПИТНО–ДИСЦИПЛИНСКИ ПОСТУПАК** **И ВАСПИТНО– ДИСЦИПЛИНСКЕ МЕРЕ**

**Теже повреде обавеза ученика**

Члан **20.**

Ученик може да одговара за тежу повреду обавезе коjа jе у време извршења била прописана Законом и за повреду забране из чл. 110–112. Закона.

Теже повреде обавеза ученика су:

1) уништење, оштећење, скривање, изношење, преправка или дописивање података у евиденциjи коjу води школа или друга организациjа, односно орган;

2) преправка или дописивање података у jавноj исправи коjу издаjе школа или орган, односно исправи коjу изда друга организациjа;

3) уништење или крађа имовине школе, привредног друштва, предузетника, ученика или запосленог;

4) поседовање, подстрекавање, помагање, давање другом ученику и употреба алкохола, дувана, наркотичког средства или психоактивне супстанце;

5) уношење у школу или другу организациjу оружjа, пиротехничког средства или другог предмета коjим може да угрози или повреди друго лице;

6) понашање ученика коjим угрожава властиту безбедност или безбедност других ученика, наставника и запослених у школи, у школским и другим активностима коjе се остваруjу ван школе, а коjе школа организуjе и коjе доводи до њиховог физичког и психичког повређивања;

7) употреба мобилног телефона, електронског уређаjа и другог средства у сврхе коjима се угрожаваjу права других или у сврхе преваре у поступку оцењивања;

8) неоправдано изостаjање са наставе и других облика образовно-васпитног рада више од 25 часова у току школске године, од чега више од 15 часова након писменог обавештавања родитеља, односно другог законског заступника од стране школе;

9) учестало чињење лакших повреда обавеза у току школске године, под условом да су предузете неопходне мере из става 1. овог члана ради корекциjе понашања ученика.

За повреде из става 3. тач. 8) и 9) овог члана обавезна jе поступност у изрицању мера.

Васпитно-дисциплинске мере

Члан **21.**

Васпитно-дисциплинске мере изричу се за тежу повреду обавезе из члана 83. став 3. Закона и за учињену повреду забране из члана 110-112. Закона.

***За тежу повреду обавеза ученика*** изриче се васпитно-дисциплинска мера:

- **Укор директора** и

**- Укор Наставничког већа**,

а за учињену ***повреду забране из члана 110-112. Закона*** изриче се васпитно-дисциплинска мера:

 - **Укор директора**,

 - **Укор Наставничког већа** и

 - **премештаj ученика од петог до осмог разреда у другу основну школу** на основу одлуке Наставничког већа Школе, уз сагласност школе у коjу прелази, а уз обавештавање родитеља односно другог законског заступника.

Мера из става 2. овог члана може да се изрекне ученику ако jе Школа претходно предузела неопходне активности из члана 83. став 1. Закона.

Када предузете неопходне активности доведу до позитивне промене понашања ученика, обуставиће се поступак, осим ако jе учињеном повредом забране из чл. 110-112. Закона озбиљно угрожен интегритет другог лица.

Мера из става 2. овог члана изриче се ученику након спроведеног васпитно-дисциплинског поступка и утврђене одговорности.

Члан **22.**

Укор директора се изриче за тежу повреду обавеза ученика утврђених посебним законом**, као и за неоправдано изостајање са часова од 26 до 31.**

Васпитно-дисциплинска мера укор директора Школе изриче се писмено, на предлог одељенског старешине или Одељенског већа.

Васпитно-дисциплинска мера укор директора Школе уписуjе се у ђачку књижицу и дневник образовно-васпитног рада.

Члан 2**3.**

Укор Наставничког већа изриче се ученицима за тежу повреду и поновљену тежу повреду обавеза ученика утврђену посебним законом, **као и за неоправдано изостајање са наставе више од 31 час.**

Васпитно-дисциплинска мера укор Наставничког већа изриче се писмено, на предлог одељенског старешине или Одељенског већа.

Васпитно-дисциплинска мера укор Наставничког већа уписуjе се у ђачку књижицу и дневник образовно-васпитног рада.

Члан 2**4.**

Васпитно-дисциплинска мера премештаj ученика у другу школу изриче се за повреду забране из чл. 110-112. Закона, ако jе том повредом озбиљно угрожен интегритет другог лица.

Премештаj ученика од петог до осмог разреда у другу основну школу врши се на основу одлуке Наставничког већа Школе, уз сагласност школе у коjу прелази, а уз обавештавање родитеља односно другог законског заступника.

Одлуком о премештаjу ученика у другу школу, Наставничко веће Школе ће одредити поjачан васпитни рад према ученику активностима: у оквиру одељенске заjеднице, стручним радом одељенског старешине, педагога, психолога, посебних тимова, а када jе то неопходно, сарадњом са одговараjућим установама социjалне, односно здравствене заштите, у циљу дефинисања и пружања подршке ученику у вези са променом његовог понашања.

Решење о премештаjу ученика из става 2. овог члана доноси директор Школе када предузете неопходне активности не доведу до позитивне промене понашања ученика.

Члан 2**5.**

Школа, упоредо са изрицањем васпитне, односно васпитно-дисциплинске мере, одређуjе ученику и обавезу обављања друштвено-корисног, односно хуманитарног рада, коjи се одвиjа у просториjама Школе или ван просториjа Школе, под надзором наставника, односно стручног сарадника.

Друштвено-користан, односно хуманитарни рад из става 1. овог члана, Школа одређуjе ученику у складу са тежином учињене повреде, водећи рачуна о психофизичкоj и здравственоj способности, узрасту и достоjанству ученика, о чему jе дужна да одмах обавести родитеља, односно другог законског заступника.

Ближе услове о начину, садржаjу, дужини, месту и времену обављања и другим питањима од значаjа за обављање друштвено-корисног, односно хуманитарног рада из става 1. овог члана, прописуjе министар.

**Члан 26.**

Поступак за утврђивање теже повреде обавезе ученика води комисија од три члана, коју чине директор, одељењски старешина, који је уједно и председник комисије, и још један наставника који предаје ученику.

Васпитно-дисциплински поступак

Члан **27.**

Када ученик изврши повреду обавезе, односно забране из члана 110-112. Закона, Школа одмах обавештава родитеља, односно другог законског заступника ученика и укључуjе га у одговараjући поступак.

Одељенски старешина или друго лице коjе има сазнање о извршеноj повреди обавештава директора школе да постоjи основана сумња да jе ученик извршио тежу повреду обавезе или повреду забране из члана 3. 4. и 5. овог Правилника.

Лице из става 2. овог члана доставља директору податке о ученику, опис теже повреде обавезе ученика, односно забране, време, место и начин извршења повреде и одговараjуће доказе.

Члан 2**8.**

Директор, у року од 30 дана од дана учињене повреде из члана 20. овог Правилника, закључком покреће васпитно-дисциплински поступак, води га и окончава решењем и о томе одмах, а наjкасниjе наредног радног дана обавештава родитеља, односно другог законског заступника.

Директор школе покреће васпитно-дисциплински поступак по добиjању обавештења или на основу личног сазнања.

У васпитно-дисциплинском поступку ученик, уз присуство родитеља, односно другог законског заступника, као и сви остали учесници и сведоци мораjу бити саслушани и дати писану изjаву.

Уколико се родитељ, односно други законски заступник ученика, коjи jе уредно обавештен, не одазове да присуствуjе васпитно-дисциплинском поступку, директор школе поставља одмах, а наjкасниjе наредног радног дана психолога, односно педагога установе да у овом поступку заступа интересе ученика, о чему одмах обавештава центар за социjални рад.

Васпитно-дисциплински поступак за учињену тежу повреду обавезе ученика, покреће се наjкасниjе у року од осам дана од дана сазнања.

Васпитно-дисциплински поступак за учињену повреду забране из чл. 110–112. Закона покреће се одмах, а наjкасниjе у року од два дана од дана сазнања.

Васпитно-дисциплински поступак окончава се, након вођења поjачаног васпитног рада са учеником, доношењем решења у року од 30 дана од дана покретања.

Пре доношења решења мораjу се утврдити све чињенице коjе су од значаjа за одлучивање.

Уколико се у току траjања васпитно-дисциплинског поступка ученик испише из школе, Школа jе у обавези да у преводницу унесе напомену да jе против наведеног ученика покренут васпитно-дисциплински поступак.

Васпитно-дисциплински поступак jе хитан.

Закључак садржи податке о ученику, опис теже повреде обавезе ученика, односно повреде забране, време, место и начин извршења повреде и одговараjуће доказе.

Закључак за покретање васпитно-дисциплинског поступка може садржати и позив за расправу у коjем се наводи време и место одржавања расправе.

Члан **29.**

Закључак се доставља ученику, односно његовом родитељу или другом законском заступнику ученика преко одељењског старешине

Члан **30.**

Васпитно-дисциплински поступак води директор школе.

Члан **31.**

Васпитно-дисциплински поступак окончава се решењем директора школе.

Члан **32.**

Директор школе преко одељенског старешине обавештава ученика, родитеља, односно другог законског заступника ученика и сведоке о дану саслушања ученика, уколико исти нису о истом обавештени путем достављања Закључка о покретању васпитно-дисциплинског поступка.

Директор школе преко одељенског старешине доставља родитељу, односно другом законском заступнику ученика закључак о покретању васпитно-дисциплинског поступка са позивом за давање изjаве.

Одељенски старешина прикупља доказна средства (прикупља изjаве ученика и запослених, тачну евиденциjу неоправданих изостанака и сл.).

Директор школе jе дужан да ученика саслуша, обавезно у присуству родитеља, односно у присуству психолога, односно педагога уколико се родитељ, односно други законски заступник ученика, коjи jе уредно обавештен, не одазове да присуствуjе васпитно-дисциплинском поступку, да му прочита изjаве сведока, да му омогући да се о тим изjавама изjасни а ако jе то неопходно и да суочи сведоке са учеником.

Директор школе ће прочитати и писмено мишљење психолога, односно педагога о ученику.

О вођењу васпитног-дисциплинског поступка директор школе води записник.

Записничар може бити административни референт или неко друго лице коjе одреди директор школе.

Записник се завршава Одлуком директора када се изриче васпитно- дисциплинска мера Укора директора, а када Наставничко веће изриче васпитно-дисциплинску меру, записник се завршава Закључком. Закључак садржи податке о ученику, опис теже повреде обавезе ученика, односно забране, време, место и начин извршења повреде, утврђена одговорност и степен утврђене виности за извршену повреду теже обавезе, постоjање олакшаваjућих, односно отежаваjућих околности и исти се од стране директора доставља Наставничком већу на одлучивање.

Записник потписуjу записничар, Директор школе и ученик, односно родитељ/ други законски заступник ученика.

Уколико Директор школе утврди да ученик ниjе учинио тежу повреду обавезе за коjу jе покренут поступак, или да учињена радња не представља тежу повреду обавезе, односно да jе поступак спроведен супротно одредбама утврђених законом и општим актом школе, констатоваће то у закључку записника и доставити га Наставничком већу, односно донети одлуку о обустављању поступка.

У случаjу из става 10. овог члана директор jе дужан да донесе решење о обустави поступка.

Члан **33.**

Школа, упоредо са изрицањем васпитне, односно васпитно-дициплинске мере, одређуjе ученику и обавезу обављања друштвено-корисног, односно хуманитарног рада, коjи се одвиjа у просториjама школе или ван просториjа школе под надзором наставника, односно стручног сарадника.

Друштвено-користан, односно хуманитарни рад из става 1. овог члана, Школа одређуjе ученику у складу са тежином учињене повреде, водећи рачуна о психофизичкоj и здравственоj способности, узрасту и достоjанству ученика, о чему jе дужна да одмах обавести родитеља, односно другог законског заступника

Члан **34.**

Васпитне и васпитно-дисциплинске мере се изричу за школску годину у коjоj jе учињена повреда обавезе ученика.

**Изрицање и карактер**

**васпитних и васпитно-дисциплинских мера**

**Члан 35.**

Васпитне и васпитно-дисциплинске мере имају васпитни карактер.

Циљ ових мера је да се утиче на ученика како би своје понашање довео у склад са правилима школског живота и рада.

Приликом доношења одлуке о изрицању мера, надлежни орган имаће у виду: тежину учињене повреде и њене последице, степен одговорности ученика, околности под којима је повреда учињена, раније понашање ученика, понашање после учињене повреде обавезе, узраст ученика, да ли је раније био кажњаван и друге олакшавајуће и отежавајуће околности.

Ако је ученик извршио више повреда обавеза, изриче се само једна мера за све учињене повреде.

Одлука о изрицању васпитне и васпитно-дисциплинске мере, уколико је доноси колегијални орган, доноси се јавним гласањем и то већином гласова свих чланова.

**Члан 36.**

Решење о изрицању васпитно-дисциплинске мере због теже повреде обавеза ученика и повреде забране из члана 110-112. Закона мора да садржи: увод, диспозитив (изреку), образложење, поуку о правном средству, назив органа са бројем и датумом решења и потпис и печат надлежног органа.

Наведено решење доставља се ученику и родитељу, односно старатељу ученика у писменој форми, у року од 8 дана од дана доношења.

Васпитно-дисциплинска мера изречена за тежу повреду обавеза ученика уписује се у ђачку књижицу ученика.

Члан 37.

Владање ученика **од првог до петог разреда** основног образовања и васпитања

оцењује се **описно у току и на крају полугодишта.**

Закључна оцена из владања ученика из става 1. овог члана јесте: ПРИМЕРНО,

ВРЛО ДОБРО, ДОБРО, ЗАДОВОЉАВАЈУЋЕ И НЕЗАДОВОЉАВАЈУЋЕ и не утиче на општи успех ученика.

* због изречене васпитне мере **Укор одељењског старешине** ученику се смањује

оцена из владања на **ВРЛО ДОБРО**,

* због изречене васпитне мере **Укор одељењског већа** ученику се смањује оцена

из владања на **ДОБРО**;

* због изречене васпитно-дисциплинске мере **Укор директора школе** ученику се

смањује оцена из владања на **ЗАДОВОЉАВАЈУЋЕ.**

* Због изречене васпитно-дисциплинске мере **Укор наставничког већа** и

премештај ученика од (петог до осмог разреда) у другу основну школу, ученику се смањује оцена из владања на **НЕЗАДОВОЉАВАЈУЋЕ.**

Члан 38.

Владање ученика **од шестог до осмог разреда** основног образовања и васпитања

оцењује се описно у току полугодишта.

Оцена из владања ученика у току полугодишта изражава се описом учениковог

односа према обавезама и правилима понашања и мерама безбедности у школи, понашања према другим ученицима, запосленима и имовини.

За ученика коме нису изречене васпитне и васпитно-дисциплинске мере у току

полугодишта описно се утврђује оцена из владања на следећи начин:

***ИСТИЧЕ СЕ У ИЗВРШАВАЊУ СВИХ СВОЈИХ ОБАВЕЗА У ШКОЛИ И***

***ПРЕДСТАВЉА ПРИМЕР ДРУГИМА СВОЈИМ ОДНОСОМ ПРЕМА УЧЕНИЦИМА, ЗАПОСЛЕНИМА, ИМОВИНИ.***

Ученицима се према изреченим васпитним и васпитно-дисциплинским мерама у

току полугодишта описно утврђује оцена из владања и то:

* због изречене васпитне мере **Укор одељенског старешине** оцена из владања

гласи: ***УГЛАВНОМ ИЗВРШАВА СВЕ СВОЈЕ ОБАВЕЗЕ У ШКОЛИ И ИМА НАЈЧЕШЋЕ КОРЕКТАН ОДНОС ПРЕМА УЧЕНИЦИМА, ЗАПОСЛЕНИМА И ИМОВИНИ*.**

* Због изречене васпитне мере **Укор одељенског већа**, оцена из владања гласи:

***ДЕЛИМИЧНО ИЗВРШАВА СВЕ СВОЈЕ ОБАВЕЗЕ И ПОНЕКАД СЕ НЕПРИМЕРЕНО ОДНОСИ ПРЕМА УЧЕНИЦИМА, ЗАПОСЛЕНИМА И ИМОВИНИ,***

* Због изречене васпитно-дисциплинске мере **Укор директора школе**, оцена из

владања гласи: ***УГЛАВНОМ НЕ ИЗВРШАВА СВОЈЕ ОБАВЕЗЕ И ЧЕСТО ИМА НЕПРИМЕРЕН ОДНОС ПРЕМА УЧЕНИЦИМА, ЗАПОСЛЕНИМА И ИМОВИНИ,***

* Због изречене васпитно-дисциплинске мере **Укор наставничког већа и**

**премештај ученика од (петог до осмог разреда) у другу основну школу**, оцена из владања гласи: ***НЕ ИСПУЊАВА СВОЈЕ ОБАВЕЗЕ У ШКОЛИ И НАЈЧЕШЋЕ ИМА НЕПРИМЕРЕН ОДНОС ПРЕМА УЧЕНИЦИМА, ЗАПОСЛЕНИМА И ИМОВИНИ.***

Члан 39.

Ученици шестог, седмог и осмог разреда којима није изречена васпитна и

васпитно-дисциплинска мера оцењују се из владања бројчано на крају полугодишта оценом: ***примерно* (5).**

 Ученицима шестог, седмог и осмог разреда, којима је изречена васпитна и

васпитно-дисциплинска мера оцењују се из владања бројчано на крају полугодишта и то:

* за **Укор одељенског старешине** – владање ***врло добро* (4).**
* За **Укор одељенског већа** – владање ***добро (3)***
* За **Укор директора школе** – владање ***задовољавајуће (2).***
* За **Укор наставничког већа и премештај ученику у другу основну школу** –

владање ***незадовољавајуће (1)***.

 Закључну оцену из владања утврђује одељенско веће на предлог одељенског

старешине на крају првог и другог полугодишта на основу сагледавања личности и понашања ученика у целини, процењивањем његовог укупног понашања и извршавања обавеза прописаних законом и изречених васпитних или васпитно-дисциплинских мера и њихових ефеката и утиче на општи успех“.

**Члан 40.**

О изреченим васпитним и васпитно-дисциплинским мерама одељенски старешина води евиденцију у одговарајућој педагошкој документацији у коју уноси: име и презиме ученика, врсту изречене мере и орган који је меру изрекао, датум изрицања мере и повреду обавезе ученика због које је мера изречена.

**Члан 41.**

Надлежни орган школе који је изрекао одговарајућу меру, може оцену из владања поправити на предлог одељењског старешине уколико се утврди:

- да је изречена всспитна и васпитно-дисциплинска мера дала очекиване резултате васпитног утицаја, односно да је васпитно деловала на ученика,

- да је дошло до позитивних промена у понашању ученика, а најкасније на тромесечју, односно полугодишту.

VIII **МАТЕРИЈАЛНА ОДГОВОРНОСТ УЧЕНИКА**

Члан **42.**

Ученик, родитељ односно односно други законски заступник ученика одговара за материjалну штету коjу ученик нанесе Школи или предузећу у коjем се одржава пракса намерно или из краjње непажње, у складу са законом.

Члан 43**.**

Поступак за утврђивање материjалне одговорности ученика покреће директор закључком, а води га на начин и по поступку прописаном овим Правилником.

Постоjање штете и висину штете коjа jе проузрокована радњама ученика одређуjе трочлана комисиjа коjу именуjе директор Школе.

Члан 44**.**

Висина штете утврђуjе се на основу наjповољниjе тржишне цене оштећене или уништене ствари, а ако то ниjе могуће, висину штете комисиjа самостално процењуjе на основу цене потребног рада и материjала да се ствар врати у првобитно стање.

Члан 45**.**

Директор доноси решење о материjалноj одговорности ученика, висини штете и обавези ученика, односно његовог родитеља или другог законског заступника ученика да штету надокнади у одређеном року.

Накнада штете уплаћуjе се на жиро рачун Школе, односно предузећа, тj. установе коjоj jе штета нанета.

Ако ученик, односно родитељ или други законски заступник ученика, одбиjе да штету надокнади, наплата се може тражити путем суда.

Директор може да одлучи да ученик, његов родитељ, односно други законски заступник ученика буде делимично или у целини ослобођен надокнаде штете у случаjу кад би надокнада довела ученика и његову породицу у тешку материjалну ситуациjу.

Члан **46.**

Ако jе штету проузроковало више ученика, утврђуjе се материjална одговорност сваког ученика посебно.

Уколико се не може утврдити удео сваког ученика у проузроковању штете, сматра се да су сви ученици коjи су штету проузроковали намерно или из краjње непажње, подjеднако одговорни и штету надокнађуjу солидарно.

IX **ПРАВНА ЗАШТИТА УЧЕНИКА**

Члан **47.**

Ученик, његов родитељ, односно други законски заступник има право да поднесе жалбу Школском одбору на изречену васпитно-дисциплинску меру за извршену тежу повреду обавезе ученика или за повреду забране из члана 110-112. Закона, односно члана 3, 4 и 5. овог Правилника и на решење о утврђеноj материjалноj одговорности ученика у року од осам дана од дана достављања решења о утврђеноj одговорности и изреченоj мери, односно о утврђеноj материjалноj одговорности.

Жалба одлаже извршење решења директора.

Члан **48.**

Школски одбор решава по жалби из члана 42. овог Правилника у року од 15 дана од дана достављања жалбе од стране ученика, родитеља, односно другог законског заступника.

Против другостепеног решења о изреченоj мери искључења ученика из средње школе, ученик, родитељ, односно други законски заступник има право на судску заштиту у управном спору.

X **ЕВИДЕНЦИЈА**

Члан 4**9.**

О изреченим васпитним и васпитно-дисциплинским мерама и спровођењу активности поjачаног васпитног рада са ученицима одељенски старешина води евиденциjу.

Евиденциjа о спровођењу активности поjачаног васпитног рада са ученицима води се у евиденционом улошку за свако одељење у регистратору активности поjачаног васпитног рада по разредима (годинама) и чува се код психолошко-педагошке службе.

У евиденционом улошку активности поjачаног васпитног рада Одељењски старешина уноси: врсту учињене повреде ученика, обавештење родитељу о учињеноj повреди, позив за саслушање ученика, изjаве сведока, обавештење психолошко-педагошкоj служби о потреби спровођења активности поjачаног васпитног рада, извештаj психолошке-педагошке службе са предлогом активности поjачаног васпитног рада и резултатима тих активности, записник са саслушања и врсти изречене мере, органу коjи их jе изрекао и датуму изрицања.

XI ЗАВРШНЕ ОДРЕДБЕ

Члан 50**.**

Измене и допуне овог Правилника врше се на начин и по поступку предвиђеном за његово доношење.

Оваj правилник ступа на снагу осмог дана од дана његовог обjављивања на огласноj табли школе.

Ступањем на снагу овог Правилника престаjе да важи Правилник о правима, обавезама и одговорности ученика бр. 155/2 од 27.02.2014. године.

Председник Школског одбора

*Душан Милошевић*

Правилник је заведен под деловодним бројем 384 од 27.03.2018. године, објављен је на огласној табли Школе дана 28.03.2018. године, а ступио је на снагу дана 05.04.2018. године.

Секретар установе,

*Маја Јефтовић*